
Noiembrie 2025: Ford – lider de piață în vânzările de automobile electrice din România. Puma Gen-E – cel mai bine vândut model electric al lunii.

București, 2 decembrie 2025 – Ford confirmă poziția de lider de piață în vânzările de automobile electrice din România, după ce în luna noiembrie a reușit livrarea a 221 de unități, conform cifrelor furnizate de Direcția Generală Permise de Conducere și Înmatriculări (DRPCIV). Dintr-un total de 1.052 de automobile electrice vândute în România în luna noiembrie, Ford are o cotă de piață de 21%. Cu o gamă care acoperă principalele segmente, Ford a reușit performanțe notabile în luna noiembrie, grație modelelor Puma Gen-E, Explorer și Capri.
Luna trecută, Puma Gen‑E nu a fost doar cel mai bine vândut automobil electric din portofoliul Ford, ci și din România. Acesta a intrat în fabricație în anul 2025, la uzina din Craiova, fiind primul model complet electric fabricat în România. Puma Gen-E a fost livrat către 124 de clienți pe parcursul lunii noiembrie și dispune de o eficiență remarcabilă, care s-a dovedit a fi un succes imediat în rândul clienților de vehicule electrice. Consumul mediu este de 13,1 kWh/100 km, iar autonomia poate ajunge la 376 km în ciclu combinat și la 523 km în ciclul urban.
Pe lângă Puma Gen-E, întreaga gamă de modele electrice Ford a demonstrat performanțe solide în luna anterioara: modelul Capri a înregistrat 44 de unități vândute, iar Explorer a atins 39 de unități vândute. Aceste rezultate reflectă recunoașterea de către clienții din Romania a eficienței, fiabilității și calității modelelor electrice Ford. 
„Rezultatele din luna noiembrie confirmă în mod clar direcția în care evoluează piața și poziția puternică a Ford. Suntem mândri că Ford este liderul vânzărilor de automobile electrice din România și ne bucura apreciarea clienților pentru Puma Gen-E, model fabricat exclusiv la uzina din Craiova. Modelele Capri și Explorer, cu rezultate foarte bune și în rândul clienților de flotă, completează un portofoliu care răspunde excelent nevoilor clienților români”, a declarat Roxana Capătă, Managing Director Ford Romania Services.

# # #
	
Ford este o marcă americană globală prezentă în Europa de mai bine de 100 de ani, care este dedicată libertății de mișcare care merge mână în mână cu îngrijirea planetei și a celorlalți. Planul Ford+ al companiei, cu unitățile de afaceri Model e, Ford Pro și Ford Blue, accelerează transformarea europeană către un viitor complet electric, cu o amprentă neutră de carbon până în 2035. Compania progresează cu noi vehicule electrice îndrăznețe, fiecare proiectate pentru clienții europeni. Vânzând și întreținând vehicule Ford pe 50 de piețe europene individuale, operațiunile includ, de asemenea, Ford Motor Credit Company, Ford Customer Service Division și 14 unități de producție (opt unități deținute în totalitate și șase unități mixte) cu patru centre cu sediul în Köln, Germania; Valencia, Spania și la joint venture-ul nostru din Craiova, România și Kocaeli, Turcia. Ford are aproximativ 34.000 de angajați la unitățile sale deținute în totalitate și la întreprinderile mixte consolidate și aproximativ 57.000 de oameni, dacă includem companiile neconsolidate din Europa. Mai multe informații despre companie, produsele sale și Ford Credit sunt disponibile la corporate.ford.com.

